Moenie die baba met die badwater uitgooi nie | Maroela Media
Moenie die baba met die badwater uitgooi nie
3 Januarie 2012
Om so oorywerig te wees om foute aan te toon en uit te roei, dat selfs dít wat goed is, ook verwerp word.
Lopende water was eens op 'n tyd 'n luukse. Daar was nie net 'n kraan wat jy kon oopdraai om 'n lekker bad vol water te kon tap nie. Mense moes ver gestap het en emmers water aandra om uiteindelik 'n sinkbadjie te kon voltap.
So het dit dan gewerk: die baas van die plaas, of die man in die huis het die voorreg gehad om heel eerste in die skoon water te kon bad. Dan het al die seuns en ander manne in die huis gevolg, dan die vroue en dan die kinders. Babas was heel laaste in die ry. Teen daai tyd was die water al só vuil dat 'n mens so byna iemand daarin kon miskyk. En vandaar het ons die uitdrukking: "moenie die baba met die badwater uitgooi nie!"